**Бастауыш сынып оқушыларының көркем жазу дағдысын қалыптастыру**

Бастауыш сынып мұғалімдерінің алдына қойған ең жауапты міндеттерінің бірі - оқушылардың таза,көркем жазуын қалыптастыру.

Өйткені, каллиграфиялық мәдениет жазу мәдениетінің аса қажетті саласы екені белгілі. Жазудың әдемі болуы оқушының мінез-құлқын оятуға, ой-өрісін дамытуға мейлінше әсер етеді. Таза, әдемі жазылған жұмыстар оңай, тез оқуға мүмкіндік беріп қана қоймайды, сонымен қатар, сырттай көзге де сүйкімді. Көркем жазу оқушыны ұқыптылыққа, тиянақтылыққа, еңбексүйгіш-тікке тәрбиелейді.

1-сыныпта көркем жазу әліппе кезеңінен басталып, оку жылынын аяғына дейін үзбей жүргізіледі. Әдетте мұгалім көркем жазуды бастаудан бұрын сыныппен біршама даярлық жұмыстарын жүргізуі тиіс.

1. Оқушының жазу кезінде дұрыс,түзу отыруын қадағалау. Көз бен қалам ұшының ара қашықтығы 25-30 см кем болмауы тиіс.

2. Дәптерді көлбеу орналастыру.

3. Қаламды дұрыс ұстауга дағдыландыру. Қаламды үш саусақпен

қарыстырмай еркін ұстау. Саусақтар қалам ұшынан 2-2,5 см қашықтықта болуға тиіс, пастаны жиі тексеріп, қажет жағдайда ауыстырып отыру керек.

Оқушылар аталған ережелерді меңгергеннен кейін барып әріптерді

жазуға көшеді. Әріптерді сөз ішінде бір-бірімен байланыстырып, қоса білуді үйренеді.

Әріптерді дұрыс таңбалап жазу үшін, әр сабақтың алдында көркем жазу минуттары және сабақтан тыс уақытта қосымша сабақтары ұдайы жүргізіліп отыруы тиіс. Көркем жазуга арналған жаттығулардың қатарына әріп элементтері мен тұтас әріптерді жазу ғана емес, сонымен қатар жеке сөздер

мен сөйлемдерді жазу да кіреді.

Жазуға үйрету барысында кішкентай оқушының жас ерекшелігімен санасудың үлкен мәні бар.

Мұғалім жазу процесінің кішкентай оқушы үшін аса қиын да, күрделі жұмыс екенін естен шығармағаны абзал.

Әpin таңбасын түсірудің өзі оқушының сол әріптің бейнесін көз алдына айқын елестете білуіне тікелей байланысты. Әріп формасын жете танымаса, оны жазу да қиын.

Демек, дұрыс жазуға қалыптастыру кезінде сөз дыбыстары мен оларды таңбалайтын әріптер арасында тығыз байланыс жасалатынын байқаймыз.

 Мұнымен бірге жазып отырған балаға партада дурыс отыру,

дәптерді дұрыс қою, қаламды дұрыс ұстау ережелерін мұқият сақтауды есіне салып отыру талап етіледі, қазақ алфавитіндегі әріптердің басым көпшілігі жоғарыдан төмен қарай бағытталып жазылады. Мәселен А, Л, М, Я сияқты кейбір бас әріптер ғана төменнен басталып жазылады.

Бұл әріптерді жазудағы алға қойған мақсат - балаларды әдемі, әрі таза және түсінікті етіп жазуға үйрету.

Ол үшін мынадай талаптар жүзеге асырылуы тиіс:

1. Әріптер мен әріп элементтерін бұзбай дұрыс жазу.

2. Әріптер мен әріп элементтерінің биіктігі, көлемі, ара қашықтығы, көлбеулігі бірдей, біркелкі болуы керек.

3. Әріптерді өзара дұрыс байланыстыра білуді жетілдіру.

4. Жазу тазалығын сақтау, артық сызықтар жасамау.

Таза жазудың негізгі бір мүмкіндігі - үзіліссіз жазу. Kөптеген әріптер бірнеше элементтерден тұрганымен, олар қол үзбей бірден жазуды керек етеді. Үзіліс элемент санына байланысты емес. Әріптe қанша элемент болса, жазуда сонша үзіліс жасау керек болады деп түсінуге болмайды. Мысалы, а әрпі неше элементтен тұрады? Бірақ ол бір тактімен үзілмей а болып жазылады. Жазу қарқыны арта бастағанда мұндай екі элементті әріптерді үзбей, тұтастыра жазуға баса көңіл аударылады.

Қорыта келгенде, мұғалім әрбір оқушының өзіндік жазу ерекшелігіне тән жіберілетін графикалык қателерді мұкият байқап, ондағы қателермен ұкыпты жұмыс жүргізуді ұмытпауы тиic.

Қымбат Кошенова Ермекқызы

Абай атындағы ЖББМ бастауьпи сынып мұғалімі

Жұмыскер ауылы, Шет ауданы

Қарағанды облысы